Begin deur jou glase se omtrek en lengte te meet. As jy nie 'n maatband het nie, werk 'n stukkie tou of lint net so goed. Draai dit eenvoudig om jou glas en meet dit dan op die liniaal. Sny 'n stuk wit papier in 'n reghoek, volgens jou glas se mates. Doen so ook met die aftrekpapier.
Wanneer jy klaar die ontwerp uitgesny het, kan jy dit van die snymatjie losmaak. Keer dit om en spuit met die spuitverf. Plak die papier om die glas – indien dit effens oor die rand uitsteek, kan jy dit net netjies met jou snymessie afsny.
Hierna plak jy die aftrekpapier om die glas met alkantkleefband – bo-oor die wit papier – en sny die oortollige stukkies met jou snymessie af. Sit jou teekersie binne-in en jou lantern is klaar.